Document ID: 31991R0837

ΚΑΝΟΝΙΣΜΟΣ ( ΕΟΚ ) αριθ . 837/91 ΤΗΣ ΕΠΙΤΡΟΠΗΣ της 4ης Απριλίου 1991 για τροποποίηση του κανονισμού ( ΕΟΚ ) αριθ . 2742/90 περί λεπτομερειών εφαρμογής του κανονισμού ( ΕΟΚ ) αριθ . 2204/90 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 2204/90 του Συμβουλίου της 24ης Ιουλίου 1990 για τον καθορισμό των συμπληρωματικών γενικών κανόνων της κοινής οργανώσεως αγοράς στον τομέα του γάλακτος και των γαλακτοκομικών προϊόντων όσον αφορά τα τυριά ( 1 ), και ιδίως το άρθρο 1 δεύτερο εδάφιο και το άρθρο 3 παράγραφος 3 δεύτερο εδάφιο,
Εκτιμώντας :
ότι το άρθρο 4 παράγραφος 1 του κανονισμού ( ΕΟΚ ) αριθ . 2742/90 της Επιτροπής ( 2 ) καθορίζει το ποσό που οφείλεται για τις ποσότητες των καζεϊνών και των καζεϊνικών αλάτων που χρησιμοποιούνται χωρίς άδεια, λαμβανομένων υπόψη των τιμών των καζεϊνών και καζεϊνικών αλάτων που διαπιστώνονται στην αγορά κατά το δεύτερο τρίμηνο του 1990 - ότι η πτωτική τάση των τιμών αυτών κατά το δεύτερο εξάμηνο του 1990 απαιτεί την προσαύξηση του εν λόγω ποσού -
ότι στο παράρτημα του κανονισμού ( ΕΟΚ ) αριθ . 2742/90 εμφαίνονται τα ανώτατα ποσοστά ενσωματώσεως καζεϊνών και καζεϊνικών αλάτων στα τυριά - ότι το άρθρο 2 παράγραφος 2 του εν λόγω κανονισμού προβλέπει ότι το παράρτημα μπορεί να τροποποιηθεί βάσει αιτιολογημένων αιτήσεων, που δικαιολογούν την τεχνολογική ανάγκη προσθήκης καζεϊνών και καζεϊνικών αλάτων - ότι από την εξέταση αυτών των δύο αιτήσεων αποδείχθηκε μια τέτοια ανάγκη όσον αφορά τα λιωμένα τυριά σε σκόνη και τα τριμμένα λιωμένα τυριά - ότι πρέπει, συνεπώς, να συμπληρωθεί το εν λόγω παράρτημα -
ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο κανονισμός ( ΕΟΚ ) αριθ . 2742/90 τροποποιείται ως εξής :
1 . Στο άρθρο 4, η παράγραφος 1 αντικαθίσταται από το ακόλουθο κείμενο :
"1 . Το ποσό που οφείλεται κατ' εφαρμογή του άρθρου 3 παράγραφος 3 του κανονισμού ( ΕΟΚ ) αριθ . 2204/90 είναι ίσο με 350 Ecu ανά 100 χιλιόγραμμα καζεϊνών ή/και καζεϊνικών αλάτων, λαμβανομένων υπόψη των τιμών των καζεϊνών και των καζεϊνικών αλάτων που διαπιστώνονται στις αγορές κατά το τέταρτο τρίμηνο του 1990."
2 . Στο παράρτημα προστίθεται το ακόλουθο κείμενο :
"- τυριά τριμμένα λιωμένα που υπάγονται στον κωδικό ΣΟ ex 0406 20 : 5 % ( 1 )
- τυριά λιωμένα σε σκόνη που υπάγονται στον κωδικό ΣΟ ex 0406 20 : 5 % ( 1 ).
( 1 ) Παρασκευασμένα με συνεχή μέθοδο, χωρίς προσθήκη λιωμένων τυριών παρασκευασμένων εκ των προτέρων ." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 4 Απριλίου 1991 .

Labels: 17
6